May 24,2017
టాటా మోటార్స్‌ లాభాలు 17% పతనం
న్యూఢిల్లీ : టాటా మోటార్స్‌ 2017 మార్చితో ముగిసిన నాలుగో త్రైమాసికం (క్యూ4)లో రూ.4,296 కోట్ల నికర లాభాలతో సరిపెట్టు కుంది. గతేడాది ఇదే త్రైమాసికంలో రూ.5,211 కోట్ల లాభాలు సాధించింది. దీంతో పోల్చితే క్రితం క్యూ4 లాభాల్లో 17 శాతం పతనం చోటు చేసుకుంది. అయినా మార్కెట్‌ విశ్లేషకుల అంచనాల కంటే మెరుగైన ఫలితాలే సాధించిందని థామ్సన్‌ రాయిటర్స్‌ పేర్కొంది. టాటా మోటార్స్‌ లగ్జరీ బ్రాండ్‌ జాగర్‌ లాండ్‌ రోవన్‌ లాభాలు 18 శాతం పెరిగి 722.87 మిలియన్‌ డాలర్లకు చేరాయి. మంగళవారం బిఎస్‌ఇలో టాటా మోటార్స్‌ షేర్‌ 0.38 శాతం పెరిగి రూ.450.10 వద్ద ముగిసింది.
మీ స్నేహితులకు రికమెండ్ చెయ్యండి